Jenifer (magkaranta)

Hi** Jenifer Yaël Dadouche-Bartoli** (natawo 15 Nobyembre 1982 ha Nice, Fransya), kilalado han mononimo nga **Jenifer**, usá nga Franses nga magkaranta ngan aktris. 

Tikang han pakadaog han syahan nga season han *Star Academy France* han 2002, nagkaada hiyá hin pípira nga mga hit single didâ han mga Franses, Belhika, ngan Swisa nga mga chart.

## Biyograpiya
Gindara hi Jenifer Bartoli upod han iya manghod nga bugto nga lalaki nga hi Jonathan, han ira iroy ngan amay, hira Michel Dadouche ngan Christine Bartoli. An iya iroy, parte Corsicana-Italyana ngan parte Belhika; an iya amay usa nga Hudeyo-Arhelyano. Tikang hiya hin modesto nga tinikangan.  Inmapi hiyá dida han *Graines de star* nga pasalida ha telebisyon han 1997, kundi waray ini magmalinamposon.

Nagdesidir hi Jenifer nga kumadto ha Paris ngan tumambong han casting para han syahan nga serye han *Star Academy* ha Fransya, nga nagpadayon nga magin dako nga hit dida ha Franses nga telebisyon. Napilì hiyá ngan ha urhe nagdaog. Sinmunod an hit nga single "J'attends L'amour" (*Naghuhulat hi akó hin gugma*). Katapos han tour upod han iya banda nga nagsunod han iya pagdaog, nag-tour hiya nga solo nga artista tikang han Oktubre 2002 tubtob January 2003, ngan ha urhe nagpasundayag ha Paris Olympia, which nga iya inop tikang han pagkabata.

An iya debut nga album nga gintutulo-han-iya-kalugaringon-ngaran nagpadayon nga nabaligya hin labaw tulo-ka-bahin-hin-tag-upat ka milyon nga kopya. An album nag-feature hin kanta nga ginsurat ni Marc Lavoine ngan hin duet upod han iya igkasi-estudyante ha Star Academy nga hi Mario. An ika-duhá nga single "Au Soleil" amo an nagin usá han mga "tubes de l'été" (Summer nga hit) han 2002 ha Fransya. Gin-utro pagpagawás an album ha urhe nga maglakip hin duha nga bag-o nga mga track: "Entre Humains" ngan "Des Mots Qui Résonnent." An kataposan amo an nagin iya ikatulo nga single nga upod han nangunguna nga napulò ha Fransya ngan siring ni Jenifer nga ini nauruangay ha iya nga estilo hin musika, kay ini mas pop/rock. Ha katosan, mayda ika-upat nga kanta nga ginpagawás, an ballad nga "Donne Moi Le Temps". An gin-utro-pagpagawás nga album nagbaligya hin labaw usá ka ribo nga kopya.

Han 2004 binmalik hi Jenifer ngadto han eksena upod han iya ikaduha, purupersonal, nga melankoliya nga album "Le Passage". Upod hin iba, ini nga album naglakip hin mga kanta nga ginsurat ni Calogero, Kyo, Tina Arena ngan usá nga kanta nga ginsurat-hin-upod ni Jenifer. Didâ hini nga album an mga single "Ma Révolution" (*Akon Rebolusyon*), "Le Souvenir De Ce Jour" (*An Paghinumdom Hini nga Adlaw*), "C'est De L'Or" (*Bulawan Ini*) and "Serre Moi" (*Kapti hi akó*). Ginsuportahan an album hin extensibo nga tour palibot han Fransya ngan ginsundan ini hin pagpagawás hin live nga album "Jenifer Fait Son Live" ngan hin kaupod nga DVD. 

Nagsiring hiyá nga karúyag gihapon hiyá magpagawás hin musika ha Ininggles gawás han Fransya.

Han Nobyembre 2010, nagpagawás hi Jenifer han iya ika-upat nga studio album nga tinatawag "Appelle-moi Jen" (*Tawagi ako [nga] Jen*), nga nagchart ha ika-13 nga ihap ha Fransya. Pop/rock-electronika ini nga album nga mayda kanan dekada 1980 nga kanta hin Franses nga pagkaparehas. Ginpagawás an syahan nga single han album, "Je danse"(*Násáyaw hi akó*), didâ han Septyembre 2010. Usá nga hit ha Fransya ini nga kanta pati gihapon ha Belhika, nga sinmaka ngadto han ika-3 ka posisyon ha mga chart.

Han 2012, usá hiya nga coach han *The Voice* (upod kanda Florent Pagny, Garou ngan Mika) para han TF1.

Nagtampò hi Jenifer upod han Franses nga musiko nga hi Maxim Nucci hin limá ka tuig ugsa hirá magbulag dida han Pebrero 2008. Mayda nira anak nga an ngaran hi Aaron (natawo 5 Disyembre 2003). Ginkakilala ni Jenifer an Franses nga aktor nga hi Thierry Neuvic didâ han set han pelíkula nga *Les Francis*. Nagtikang hirá pag-upod didâ han Hulyo 2013. Han Abril 2014, nagpasangyaw hi Jenifer nga gindadara niya in ikaduha nga anak kan Neuvic. Han 13 Agosto 2014, nag-anak hiyá hin batà nga lalaki nga ginngaranan Joseph. Nagbulag an magpadis dida han Enero 2016.

## Pilantropiya
Api hi Jenifer han Les Enfoirés nga charity ensemble tikang han 2003.

## Mga premyo
* NRJ Radio's NRJ Music Awards :
** *Gimaupayi nga Franses nga bag-o nga nag-abot* (2003)
** *Gimaupayyi nga Franses nga album* (2005)
** *Gimaupayi nga Fransesa nga babayi artista* (2004, 2005, 2006, 2008, 2009, 2011)
* MTV Europe Music Awards
** *Gimaupayi nga Franses nga artista* (2004)

## Diskograpiya
### Mga album
#### Mga album ha studio

#### Mga live nga album

### Mga single

## Filmograpiya

## Mga kasarigan

## Mga sumpay ha gawas
* (Frinanses) Opisyal nga websayt ni Jenifer 
* (Ininggles) Biyograpiya ni Jenifer, tikang ha Radio France Internationale